CELEX: 31993R1764
Language: el
Date: 1993-06-30 00:00:00
Title: Κανονισμός (ΕΟΚ) αριθ. 1764/93 του Συμβουλίου της 30ής Ιουνίου 1993 για την τροποποίηση του κανονισμού (ΕΟΚ) αριθ. 3906/89 σχετικά με τη χορήγηση οικονομικής ενίσχυσης σε ορισμένες χώρες της Κεντρικής Ευρώπης

Avis juridique important

|

31993R1764

Κανονισμός (ΕΟΚ) αριθ. 1764/93 του Συμβουλίου της 30ής Ιουνίου 1993 για την τροποποίηση του κανονισμού (ΕΟΚ) αριθ. 3906/89 σχετικά με τη χορήγηση οικονομικής ενίσχυσης σε ορισμένες χώρες της Κεντρικής Ευρώπης  

Επίσημη Εφημερίδα αριθ. L 162 της 03/07/1993 σ. 0001 - 0001 Φινλανδική ειδική έκδοση: Κεφάλαιο 3 τόμος 50 σ. 0212  Σουηδική ειδική έκδοση: Κεφάλαιο 3 τόμος 50 σ. 0212 

ΚΑΝΟΝΙΣΜΟΣ (ΕΟΚ) αριθ. 1764/93 ΤΟΥ ΣΥΜΒΟΥΛΙΟΥ της 30ής Ιουνίου 1993 για την τροποποίηση του κανονισμού (ΕΟΚ) αριθ. 3906/89 σχετικά με τη χορήγηση οικονομικής ενίσχυσης σε ορισμένες χώρες της Κεντρικής ΕυρώπηςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι ο κανονισμός (ΕΟΚ) αριθ. 3906/89 (3) προβλέπει ενέργειες οικονομικής και ανθρωπιστικής βοήθειας με σκοπό τη στήριξη της διαδικασίας οικονομικής και κοινωνικής μεταρρύθμισης σε ορισμένες χώρες της Κεντρικής και Ανατολικής Ευρώπης- ότι στο παράρτημα του εν λόγω κανονισμού απαριθμούνται οι χώρες που μπορούν να ενισχυθούν- ότι η Τσεχοσλοβακία διαλύθηκε την 1η Ιανουαρίου 1993 ταυτόχρονα με τη δημιουργία των δύο νέων κυρίαρχων Δημοκρατιών, της Τσεχικής και της Σλοβακικής- ότι, προκειμένου να εξασφαλισθεί για τις διαδόχους δημοκρατίες η συνέχιση του καθεστώτος ενίσχυσης που προβλέπει ο κανονισμός (ΕΟΚ) αριθ. 3906/89, θα πρέπει να τροποποιηθεί το παράρτημα του εν λόγω κανονισμού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα του κανονισμού (ΕΟΚ) αριθ. 3906/89:  1. προστίθενται οι ακόλουθες χώρες: η Σλοβακική Δημοκρατία, η Τσεχική Δημοκρατία,  2. διαγράφεται η μνεία "Τσεχοσλοβακία".  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 30 Ιουνίου 1993.  Για το Συμβούλιο Ο Πρόεδρος S. BERGSTEIN (1) ΕΕ αριθ. C 110 της 20. 4. 1993, σ. 16.  (2) ΕΕ αριθ. C 176 της 28. 6. 1993.  (3) ΕΕ αριθ. C 375 της 23. 12. 1989, σ. 11. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 2334/92 (ΕΕ αριθ. 227 της 11. 8. 1992, σ. 1.